
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 226 

” “ ” 6 Απριλίου 1999 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης που βρίσκεται 
στην κτηματική περιοχή του Νομού Φθιώτιδας, για 
την κατασκευή της νέας διπλής σιδηροδρομικής 
γραμμής Τιθορέας - Λιανοκλαδίου στο τμήμα από 
χ.θ. 19 + 000 έως 40 + 000 (Σπερχειός Ποταμός), 
υπέρ του Οργανισμού Συγκοινωνιών Ελλάδος Α.Ε. 
και δαπάνες της ΕΡΓΟΣΕ Α.Ε. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναγνώριση του δρόμου που βρίσκεται στο οικοδομικόλ 
τετράγωνο του προϋπάρχοντος του 1923 μέσα στο ε¬ 
γκεκριμένο ρυμοτομικό σχέδιο Δ. Αιγίου Ν. Αχαΐας.. 2 

Έγκριση τροποποίησης σχεδίου πόλης με την ανα¬ 
γνώριση - επιβολή πεζοδρόμου μεταξύ των οδών 
Ιάσονος και Κορωνίδος. 3 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυ- 
μοτομηθεί με το εγκεκριμένο ρυμοτομικό σχέδιο 
στους Δήμους Αγ. Αναργύρων και Ν. Λιοσίωνγιατη 
διεύρυνση της οδού Σκαπάνδρου στο τμήμα αυτής 
από Κύπρου έως Ελ. Βενιζέλου. 4 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1016696/1615/0010 (1) 

Αναγκαστική απαλλοτρίωση έκτασης που βρίσκεται στην 
κτηματική περιοχή του Νομού Φθιώπδας, για την κατα¬ 
σκευή της νέας διπλής σιδηροδρομικής γραμμής Τιθο- 
ρέας - Λιανοκλαδίου στο τμήμα από χ.θ. 19 + 000 έως 40 
+ 000 (Σπερχειός Ποταμός), υπέρ του Οργανισμού Συ¬ 
γκοινωνιών Ελλάδος Α.Ε. και δαπάνες της ΕΡΓΟΣΕ Α.Ε. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστι¬ 


κών απαλλοτριώσεων» σε συνδυασμό με τις διατάξεις 
του Β. Δ/τος 139/1971 «περί της αρμοδιότητος των Νο¬ 
μαρχών προς κήρυξιν αναγκαστικών τινων απαλλοτριώ¬ 
σεων», όπως ισχύουν. 

2. Τις διατάξεις της παρ. 1 του άρθρου 7 του Β. Δ/τος 
532/1972 «περί κωδικοποιήσεως εις ενιαίον κείμενον των 
περί ιδρύσεως του Οργανισμού Συγκοινωνιών Ελλάδος ι- 
σχυουσών διατάξεων». 

3. Τις διατάξεις της παραγράφου 6 του άρθρου 7 Ν. 
2576/98. 

4. Την 45208/17.1.97 απόφαση έγκριση των περιβαλλο¬ 
ντικών όρων. 

5. Την 1107147/1239/0006Α/4.10.1996 (ΦΕΚ 922/ 
7.10.1996/τ.Β ) κοινή απόφαση του Πρωθυπουργού και 
του Υπουργού Οικονομικών, σχετικά με ανάθεση αρμοδιο¬ 
τήτων στους Υφυπουργούς Οικονομικών, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για τη κατασκευή 
της νέας διπλής σιδηροδρομικής γραμμής Τιθορέας - Λια- 
νοκλαδίου στο τμήμα από χ.θ. 19 + 000 έως 40 + 000 
(Σπερχειός Ποταμός), έκτασης συνολικού εμβαδού 
1.167.130,24 μ 2 που βρίσκεται στην κτηματική περιοχή του 
Νομού Φθιώπδας και εικονίζεται με κλίμακα 1:1000 στα με 
αριθ. σχεδίων 43/ΚΔ/ΚΙ, 43/ΚΔ/Κ2, 43/ΚΔ/Κ3, 43/ΚΔ/Κ4, 
43/ΚΔ/Κ1α, 43/ΚΔ/Κ2α, 43/ΚΔ/Κ3α, 43/ΚΔ/Κ4α, 43/ΚΔ/Κ5α 
κτηματολογικά διαγράμματα και στους με αριθμό 43/ΚΠ/1 
και 43/ΚΠ1° κτηματολογικούς πίνακες της Δ/νσης Σιδηρο¬ 
δρομικών Έργων της ΕΡΓΟΣΕ τα οποία έχουν συντάξει οι 
Ανάδοχοι Μελέτης: ΣΥΝΕΡΓΑΖΟΜΕΝΑ ΓΡΑΦΕΙΑ, ΩΕΝΟΟ 
ΕΠΕ, ΥΔΡΟΔΟΜΗ ΕΕ, ΓΕΩΓΝΩΣΗ ΑΕ, ΔΗΜΗΤΡΙΟΣ ΒΛΑ- 
ΧΟΠΟΥΛΟΣ, ΣΕΙΤΑΡΙΔΗΣ ΗΛΙΑΣ, ΕΤΜΕ ΕΕ, ΓΕΡΑΣΙΜΟΣ 
ΓΙΑΝΝΑΤΟΣ, ΜΕΤΕ-ΣΥΣΜ ΕΠΕ, ΒΑΣΙΣ-ΣΥΣΜ ΑΕ και 
ΚΑΣΤΩΡ ΕΠΕ και έχει θεωρήσει ο Διευθυντής της εν λόγω 
Διεύθυνσης Ανάπτυξης Μεταφορών του Υπουργείου Με¬ 
ταφορών και Επικοινωνιών Ν. Παγώνης στις 30.11.1998. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Καρακικές Κώστας, 2) Μανζαβίνος 
Γεώργιος, 3) Πρεβιζίανος Παναγιώτης κ,λ,π. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες οι οποίες στα κτηματολογικά 
στοιχεία φέρονται όπ ανήκουν στο Δημόσιο. 

Η απαλλοτρίωση κηρύσσεται υπέρ του ΟΣΕ και με δα¬ 
πάνη της ΕΡΓΟΣΕ Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΜΕΤΑΦΟΡΩΝ 

ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

Γ. ΔΡΥΣ ΑΝΑΣΤΑΣΙΟΣ ΜΑΝΤΕΛΗΣ 

♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 10/99 (2) 

Αναγνώριση του δρόμου που βρίσκεται στο οικοδομικό 
τετράγωνο του προϋπάρχοντος του 1923 μέσα στο ε¬ 
γκεκριμένο ρυμοτομικό σχέδιο Δ. Αιγίου Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκε- 
ντρώσεως» και τις ίδιες από 28.6.55 Β.Δ. περί εξαιρέσεως 
από της αρμοδιότητας των Νομαρχών μερικών αντικειμέ¬ 
νων αρμοδιότητος του Υπουργού Δ.Ε. 

2. Τις διατάξεις του Ν.Δ. 712/70 και εκείνες του Β.Δ. 
677/71 περί τροποποιήσεως και συμπληρώσεως του Β.Δ. 
712/70. 

3. Τις διατάξεις του Ν.Δ. 532/70 περί συμπληρώσεως 
των διατάξεων περί διοικητικής αποκεντρώσεως. 

4. Το Ν. 1032/80 περί συστάσεως του Υπουργείου 
Χ.Ο.Π. 


5. Το Ν. 1232/82 (ΦΕΚ 22Α ) περί επαναφοράς σε ισχύ, 
τροποποίηση και συμπλήρωση των διατάξεων του Ν.Δ. 
4352/64 και άλλες διατάξεις. 

6. Τις 13905/721/24.6.82 και 24712/1248/21.6.82 κοινές 
αποφάσεις των Υπουργών Προεδρίας και Χ.Ο.Π. 

7. Το αρ. 20 του Ν.Δ. 17.7.1923 ΦΕΚ 228/Δ/16.8.23 περί 
σχεδίων πόλεων και την Κ.34/20014/16.6.77 της Υπηρε¬ 
σίας Οικισμού σχετικά με ιδιωτικές οδούς που προϋπάρ¬ 
χουν του έτους 1923. 

8. Το 10982/99 έγγραφο του Τμήματος Πολεοδομίας 
και Πολεοδ. Εφαρμογών στο Συμβούλιο ΧΟΠ Νομαρχίας 
Αχαΐας όπου εκφράζεται η απόψή του για το θέμα. 

9. Την γνωμοδότηση του Συμβουλίου Χ.Ο.Π. Ν. Αχαΐας 
που διατυπώθηκε με το από 10/12.2.99 πρακτικό του θέ¬ 
μα Ιο, αποφασίζουμε: 

Αναγνωρίζουμε σαν προϋπάρχουσα του έτους 1923 
στην οδό πάροδο της οδού Μελοτοπούλου στο σχέδιο 
πόλεως Αιγίου και όπως αυτή αναλυτικά φαίνεται στο το- 
πογρ.διάγραμμα κλίμακας 1:200 που συνοδεύει τη πα¬ 
ρούσα απόφαση. 

Με την παρούσα απόφαση δεν προκαλείται δαπάνη εις 
βάρος του Ελληνικού Δημοσίου, ούτε του οικείου Ο.Τ.Α. 

Η ισχύς της παρούσης άρχεται από την ημέρα δημοσί¬ 
ευσης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 12 Φεβρουάριου 1999 
Ο Νομάρχης 

ΕΥΣΤ. ΑΘΑΝΑΣΟΠΟΥΛΟΣ - ΣΕΡΕΤΗΣ 

Αριθ. 314/Α .Δ.Σ. (3) 

Έγκριση τροποποίησης σχεδίου πόλης με την αναγνώρι¬ 
ση - επιβολή πεζοδρόμου μεταξύ των οδών Ιάσονος 
και Κορωνίδος. 

ΤΟ ΔΗΜΟΤΙΚΟ ΣΥΜΒΟΥΛΙΟ 
ΤΟΥ ΔΗΜΟΥ ΤΡΙΚΚΑΙΩΝ 

Έχοντας υπόψη: 

1. Την αριθμ. 2941/5.9.90 απόφαση Νομάρχη Τρικάλων 
με θέμα «Έγκριση της πολεοδομικής μελέτης αναθεώρη¬ 
σης του ρυμοτομικού σχεδίου Τρικάλων στην πολεοδομι- 
κή ενότητα VI, X, XI συν. Στρατώνες - Βουβή - Κέντρο». 

2. Την αριθμ. 315/97 ΑΔΣ, με την οποία μεταξύ άλλων α- 
ποφασίσθηκε να προωθηθεί από την Τεχν. Υπηρεσία η α¬ 
ναγνώριση - επιβολή πεζοδρόμου μεταξύ των οδών Ιάσο¬ 
νος και Κορωνίδος. 

3. Την αριθ. 87/98 ΑΔΣ, με την οποία ενέκρινε κατ’ αρχήν 
την τροποποίηση του σχεδίου πόλης με την αναγνώριση - 
επιβολή πεζοδρόμου μεταξύ των οδών Ιάσονος και Κο¬ 
ρωνίδος. 

4. Την με αριθ. πρωτ. 1796/6.5.98 ένσταση Χρήστου Α- 
δάμου, που στρέφονταν κατά της αριθ. 87/98 ΑΔΣ. 


5. Την αριθ. 229/98 ΑΔΣ με την οποία απέριψε την έν¬ 
σταση του Χρήστου Αδάμου. 

6. Την αριθ. 2η/πρακτικό 8ο/6.8.98 γνωμοδότηση του 
Συμβουλίου Χωροταξίας, Οικισμού και Περιβάλλοντος Ν. 
Τρικάλων υπέρ της προτεινόμενης τροποποίησης, απο¬ 
φασίζει ομόφωνα: 

Εγκρίνει την τροποποίηση του σχεδίου πόλης Τρικάλων 
με την αναγνώριση - επιβολή πεζοδρόμου μεταβλητού 
πλάτους μεταξύ των οδών Ιάσονος και Κορωνίδος, όπως 
φαίνεται στο από 25.6.98 τοπογραφικό διάγραμμα που συ¬ 
ντάχθηκε από το τμήμα Πολεοδομίας και σχεδίου πόλης. 

Βεβαιώνει ότι μετά τη δημοσίευση της παρούσας από¬ 
φασης στην Εφημερίδα της Κυβερνήσεως ακριβές αντί¬ 
γραφο του πρωτοτύπου διαγράμματος θα αναρτηθεί στο 
Δημαρχιακό κατάστημα για 15 ημέρες και ότι με την τρο¬ 
ποποίηση δεν προκαλείται δαπάνη σε βάρος του προϋ¬ 
πολογισμού του Δήμου Τρικκαίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 11 Μαρτίου 1999 

Ο Δήμαρχος 
ΓΕΩΡΓΙΟΣ ΣΠΑΘΗΣ 


,ΙίΙ 

ΑΝΑΚΟΙΝΩΣΕΙΣ 

Δ12/0/32039 (4) 

Παρακατάθεση αποζημίωσης ακινήτων που έχουν ρυμο- 
τομηθεί με το εγκεκριμένο ρυμοτομικό σχέδιο στους 
Δήμους Αγ. Αναργύρων και Ν. Λιοσίων για τη διεύρυν¬ 
ση της οδού Σκαπάνδρου στο τμήμα αυτής από Κύ¬ 
πρου έως Ελ. Βενιζέλου. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τις διατάξεις του Ν.Δ. 17.7.1923 «περί σχεδίων πόλε¬ 
ων, κωμών κ.λ,π.» (ΦΕΚ 228/Α723) και του άρθρου 5 του 
Ν. 653/77 (ΦΕΚ214/Α). 

2) Τις διατάξεις του Ν .Δ/τος 797/71 «περί αναγκαστικών 
απαλλοτριώσεων» (ΦΕΚ 1/Α771). 

3) Τις διατάξεις του άρθρου 6 του Ν. 5269/31. 

4) Την εξουσιοδοτική απόφαση του Υπουργού Περι¬ 
βάλλοντος, Χωροταξίας και Δημοσίων Έργων Δ17/01/79/ 
Φ.2.2.1./24.8.89 (ΦΕΚ666/Β'). 

5) Τις διατάξεις του Π.Δ. 69/88 (ΦΕΚ 28/Α') «περί Οργα¬ 
νισμού Γ.Γ.ΔΈ. του Υπουργείου Περιβάλλοντος, Χωρο¬ 
ταξίας και Δημοσίων Έργων». 

6) Τον πίνακα υπολογισμού - παρακατάθεσης της απο¬ 
ζημίωσης με ημερομηνία 11.6.98 που συντάχθηκε με βά¬ 


ση την απόφαση 1922/1996 του Μονομελούς Πρωτοδι¬ 
κείου Αθηνών για ακίνητα που ρυμοτομήθηκαν για τη δι¬ 
εύρυνση της οδού Σκαπάνδρου στο τμήμα αυτής από Κύ¬ 
πρου έως Ελ. Βενιζέλου στους Δήμους Αγίων Αναργύρων 
και Ν. Λιοσίων, σύμφωνα με τις ενδείξεις της πράξης ανα¬ 
λογισμού 11/96, ειδοποιούμε: 

Τα πρόσωπα που έχουν ή αξιώνουν εμπράγματα δικαι¬ 
ώματα στα πραπάνω ακίνητα που έχουν ρυμοτομηθεί, ό¬ 
πως σημειώνονται στα στοιχεία προδικασίας του άρθρου 
5 του Ν. 653/77 ότι η αποζημίωση για τα ακίνητα αυτά έχει 
κατατεθεί στο Ταμείο Παρακαταθηκών και Δανείων, ύ¬ 
στερα από τον συμψηφισμό δικαιωμάτων και υποχρεώ- 
σεωνπου προβλέπει το άρθροβτουΝ. 5269/31 με την έκ¬ 
δοση του γραμματίου παρακαταθήκης 4590/25.1.99 για 
συνολικό ποσό 25.998.840 δρχ. 

Η παρακατάθεση της αποζημίωσης έγινε υπέρ των προ¬ 
σώπων που αναγράφονται παρακάτω και θα καταβληθεί 
στα πρόσωπα που θα αναγνωριστούν δικαιούχοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 1999 

Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


